NÁRODNÁ RADA SLOVENSKEJ REPUBLIKY

**V. volebné obdobie**

CRD-1367/2012

**137a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona o ochrane ozónovej vrstvy Zeme a o zmene a doplnení niektorých zákonov (tlač 137) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 114 z 24. júla 2012 pridelila vládny návrh zákona o ochrane ozónovej vrstvy Zeme a o zmene a doplnení niektorých zákonov (tlač 137) na prerokovanie týmto výborom:

 **Ústavnoprávnemu výboru Národnej rady Slovenskej republiky a**

**Výboru Národnej rady Slovenskej republiky pre pôdohospodárstvo a životné prostredie**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 64 zo 4. septembra 2012 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo a životné prostredie uznesením č. 33 zo 4. septembra 2012 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

**K čl. I**

1. V § 1 sa odkaz 4) umiestňuje nad slovo „zariadeniami“ a slová „ktoré obsahujú alebo využívajú kontrolovanú látku (ďalej len „výrobky a zariadenia“)4)“ sa vypúšťajú ako nadbytočné.

Legislatívno-technická úprava.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

2. Nadpis pod § 2 znie: „Nakladanie s kontrolovanou látkou, novou látkou, výrobkami a zariadeniami“.

Legislatívno-technická úprava. Zjednotenie nadpisu paragrafu s jeho obsahom.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

3. V § 2 odsek 1 sa slová „výroba, dovoz, vývoz, uvedenie na trh, použitie, odber, zhodnotenie, recyklácia, regenerácia alebo zneškodnenie podľa osobitného predpisu6)“ nahrádzajú slovami „výroba6), dovoz7), vývoz8), uvedenie na trh9) , použitie10) , odber, zhodnotenie11) , recyklácia12) , regenerácia13) alebo ich zneškodnenia“.

Poznámky pod čiarou k odkazom 6) až 13) znejú:

„6) Čl. 3 ods. 14 nariadenia (ES) č. 1005/2009 v platnom znení“.

7) Čl. 3 ods. 18 nariadenia (ES) č. 1005/2009 v platnom znení“.

8) Čl. 3 ods. 19 nariadenia (ES) č. 1005/2009 v platnom znení“.

9) Čl. 3 ods. 20 nariadenia (ES) č. 1005/2009 v platnom znení“.

10) Čl. 3 ods. 21 nariadenia (ES) č. 1005/2009 v platnom znení“.

11) Čl. 3 ods. 23 nariadenia (ES) č. 1005/2009 v platnom znení“.

12) Čl. 3 ods. 24 nariadenia (ES) č. 1005/2009 v platnom znení“.

13) Čl. 3 ods. 25 nariadenia (ES) č. 1005/2009 v platnom znení.“

Ďalšie odkazy k poznámkam pod čiarou sa následne prečíslujú.

Ide o legislatívno-technickú pripomienku, ktorou sa odstraňuje implicitný odkaz a súčasne sa precizuje právny text v súlade s nariadením Európskeho parlamentu a Rady (ES) č. 1005/2009 a v súlade s Legislatívnymi pravidlami tvorby zákonov.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

4. V § 2 ods. 3 sa za slová „kontrolovanou látkou“ vkladajú slová „novou látkou“.

 Spresnenie textu.

5. V § 3 ods. 1 písm. b) treťom bode sa nad slovo „halónov“ umiestňuje odkaz 15) a nad slovo „použitie“ sa umiestňuje odkaz 16).

Poznámka pod čiarou k odkazu 15) a 16) znie:

„15) Čl. 3 ods. 6 nariadenia (ES) č. 1005/2009 v platnom znení“.

„16) Čl. 13 ods. 1 nariadenia (ES) č. 1005/2009 v platnom znení“.

Ďalšie odkazy k poznámkam pod čiarou sa následne prečíslujú.

Ide o legislatívno-technickú pripomienku, ktorou sa precizuje právny text v súlade s nariadením Európskeho parlamentu a Rady (ES) č. 1005/2009.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

6. V § 3 ods. 10 sa slová „podľa odseku 4“ nahrádzajú slovami „podľa odseku 6“.

Oprava chybného vnútorného odkazu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

7. V § 4 ods. 1 sa slová „regenerovanú látku alebo recyklovanú látku“ nahrádzajú slovami „regenerované alebo recyklované neúplne halogénované chlórfluórované uhľovodíky“.

Spresnenie terminológie podľa čl. 3 ods. 9 nariadenia EP a Rady (ES) č. 1005/2009.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

8. V § 4 ods. 2 písm. a) sa na konci pripájajú tieto slová: „alebo novú látku“.

Spresnenie textu.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

9. V § 4 ods. 3 sa za slová „kontrolovaná látka,“ vkladajú slová „nová látka,“ a na konci vety sa pripájajú tieto slová: „od nakladania s kontrolovanou látkou, novou látkou, výrobkami a zariadeniami“.

Navrhuje sa doplnenie aj o úpravu evidencie novej látky. Súčasne sa spresňuje moment, od ktorého sa začína počítať doba uchovávania evidencie o nakladaní s kontrolovanou látkou, novou látkou, výrobkami a zariadeniami.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

10. V § 6 ods. 3 písm. a) sa slovo „najmä“ vypúšťa ako nadbytočné.

Ide o legislatívno-technickú pripomienku, ktorou sa precizuje právny text v súlade so zásadou právnej istoty a právnej určitosti.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

11. V § 6 ods. 3 písm. a) a b) sa za slová „odborná prax“ vkladajú slová „v uvedenom zameraní a s nakladaním s kontrolovanou látkou, výrobkami alebo zariadeniami“.

 Spresňuje sa vymedzenie odbornej praxe.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

12. V § 6 ods. 5 písm. d) a v § 6 ods. 6 písm. d) sa vypúšťajú slová „alebo čestné vyhlásenie“.

Vypúšťa sa možnosť preukazovania odbornej praxe čestným vyhlásením a ponecháva sa len jej preukazovanie príslušným dokladom.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

13. V § 7 ods. 1 písm. c) druhom bode sa slovo „posudkov,“ nahrádza slovami „posudkov alebo“.

Ide o legislatívno-technickú pripomienku, vzhľadom na to, že ide o alternatívu troch náležitostí troch rôznych osôb.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

14. V § 7 ods. 2 sa za slovom „vydania“ vypúšťa čiarka a vypúšťajú sa slová „ak v ňom nie je určený kratší čas platnosti“.

Navrhuje sa vypustenie možnosti určiť kratší čas platnosti osvedčenia ako 5 rokov.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

15. V § 8 ods. 2 písm. a) znie:

 „a) názov, sídlo a identifikačné číslo odborne spôsobilej právnickej osoby alebo meno, priezvisko, titul a trvalý pobyt odborne spôsobilej fyzickej osoby,“.

Doterajšie písmeno b) sa vypúšťa a písmená c) až n) sa označujú ako písmená b) až m).

 Legislatívno-technická úprava.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

16. V § 8 ods. 5 sa za slovo „ministerstvo“ vkladá slovo „jednorazovo“ a na konci sa pripájajú tieto slová: „podľa § 6 ods. 3“

Spresnenie ustanovenia – spresnenie pojmu odbornej praxe.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

17. V  § 9 ods. 1 a ods. 2 sa za slovo „úniku“ vkladajú slová „a emisií“.

Ide o legislatívno-technickú pripomienku, ktorou sa zosúlaďuje právny text s čl. 23 ods. 1 nariadenia Európskeho parlamentu a Rady (ES) č. 1005/2009, ktoré rozlišuje medzi únikom a emisiami kontrolovanej látky; kontrolovaná látka nemusí „fyzicky“ unikať, ale môže vyžarovať do ovzdušia.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

18. V  § 15 ods. 1 písm. a) prvom bode sa slová „§ 5 ods. 4 a 5“ nahrádzajú slovami § 4 ods. 4 a 5“ a druhom bode sa slová „§ 5 ods. 1 až 3“ nahrádzajú slovami „§ 4 ods. 1 až 3“.

Oprava chybného vnútorného odkazu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

19. V  § 15 ods. 1 písm. b) v prvom bode sa slová „§ 10 ods. 1“ nahrádzajú slovami § 9 ods. 1“.

Oprava chybného vnútorného odkazu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

20. V  § 15 ods. 1 písm. b) prvom bode sa za slovo „úniku“ vkladajú slová „a emisií“.

Ide o legislatívno-technickú pripomienku, ktorou sa zosúlaďuje právny text s čl. 23 ods. 5 a 6 nariadenia Európskeho parlamentu a Rady (ES) č. 1005/2009, ktoré rozlišuje medzi únikom a emisiami kontrolovanej látky; kontrolovaná látka nemusí „fyzicky“ unikať, ale môže vyžarovať do ovzdušia.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

21. V  § 15 ods. 1 písm. c) v treťom bode sa slová „§ 6 ods. 1“ nahrádzajú slovami „§ 5 ods. 1“.

Oprava chybného vnútorného odkazu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

22. V § 17 sa slová „§ 3 ods. 5,“ nahrádzajú slovami „§ 3 ods. 7“ a vypúšťajú sa slová „získania certifikátu o odbornej spôsobilosti podľa § 5“.

 Legislatívno-technická úprava.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

23. V § 18 ods. 2 sa slová „sú platné do 31. decembra 2013“ nahrádzajú slovami „sa považujú za osvedčenia o odbornej spôsobilosti podľa tohto zákona“.

V záujme právnej istoty sa navrhuje presne v zákone stanoviť, že doterajšie osvedčenia zostávajú až do uplynutia doby, na ktorú boli vydané.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**K čl. II**

24. V  názve návrhu zákona za slová „zákona č. 249/2011 Z. z.,“ vkladajú slová „zákona č. 324/2011 Z. z., zákona č. 362/2011 Z. z.,“.

Doplnenie dvoch absentujúcich noviel zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

25. V prílohe č. 2 sa slová „v poradovom čísle 87“ nahrádzajú slovami „s poradovým číslom 89“.

Legislatívna úprava z dôvodu doplnenia ďalšieho poradového čísla v prílohe č. 2 zákona 455/1991 Zb. o živnostenskom podnikaní (živnostenský zákon) v znení neskorších predpisov.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

26. V  prílohe č. 2 sa slová „§ 6 ods. 1 zákona č. o ochrane ozónovej vrstvy Zeme a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov“ nahrádzajú slovami „§ 5 ods. 1 zákona č. .../2012 Z. z. o ochrane ozónovej vrstvy Zeme a o zmene a doplnení niektorých zákonov“.

Oprava chybného vnútorného odkazu a nesprávneho názvu zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**K čl. III**

27. V čl. III siedmom bode (§ 15a) sa slová „1. októbra 2012“ nahrádzajú slovami „1. novembra 2012“.

Legislatívno-technická úprava, ktorou sa zosúlaďuje text v súvislosti so zmenou termínu účinnosti zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**K čl. IV**

28. V čl. IV sa slová „1. októbra 2012“ nahrádzajú slovami „1. novembra 2012“.

Zmena termínu účinnosti zákona sa navrhuje z dôvodu trvania legislatívneho procesu a dodržania požiadaviek a lehôt stanovených Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**K prílohe č. 1 k zákonu**

29. V prílohe č. 1 časť I sa slová „§ 3 ods. 4 písm. a) bod 1. zákona“ nahrádzajú slovami „§ 3 ods. 6 písm. a) bod 1. zákona“ a v druhom bode časti I sa slová „kontrolovanej látok“ nahrádzajú slovami „kontrolovanej látky“.

Legislatívno-technická úprava. Gramatická úprava textu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

30. V prílohe č. 1 časť II sa slová „§ 3 ods. 4 písm. a) bod 2. zákona“ nahrádzajú slovami „§ 3 ods. 6 písm. a) bod 2. zákona“.

Legislatívno-technická úprava.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

31. V prílohe č. 1 časť III sa slová „§ 3 ods. 4 písm. a) bod 3. a písm. b) zákona“ nahrádzajú slovami „§ 3 ods. 6 písm. a) bod 3. a písm. b) zákona“.

Legislatívno-technická úprava.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

32. V prílohe č. 1 časť IV sa slová „§ 3 ods. 5 písm. a) bod 1. zákona“ nahrádzajú slovami „§ 3 ods. 7 písm. a) bod 1. zákona“.

Legislatívno-technická úprava.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

33. V prílohe č. 1 časť V sa slová „§ 3 ods. 5 písm. a) bod 2. zákona“ nahrádzajú slovami „§ 3 ods. 7 písm. a) bod 2. zákona“.

Legislatívno-technická úprava.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

34. V prílohe č. 1 časť VI sa slová „§ 3 ods. 5 písm. a) bod 3. zákona“ nahrádzajú slovami „§ 3 ods. 7 písm. a) bod 3. zákona“.

Legislatívno-technická úprava.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

35. V prílohe č. 1 časť VII sa slová „§ 3 ods. 5 písm. b) zákona“ nahrádzajú slovami „§ 3 ods. 7 písm. b) zákona“.

Legislatívno-technická úprava.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

36. V prílohe č. 1 časť VIII sa slová „§ 3 ods. 5 písm. a) bod 4. a písm. c) zákona“ nahrádzajú slovami „§ 3 ods. 7 písm. a) bod 4. a písm. c) zákona“.

Legislatívno-technická úprava.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

37. V prílohe č. 1 časť IX sa slová „§ 3 ods. 5 písm. a) bod 5. zákona“ nahrádza slovami „§ 3 ods. 7 písm. a) bod 5. zákona“.

Legislatívno-technická úprava.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

 O bodoch spoločnej správy č. 1 až 37 hlasovať spoločne s návrhom gestorského výboru uvedené body **schváliť.**

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o ochrane ozónovej vrstvy Zeme a o zmene a doplnení niektorých zákonov (tlač 137) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona o ochrane ozónovej vrstvy Zeme a o zmene a doplnení niektorých zákonov (tlač 137) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 40 z 11. septembra 2012.

 V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Mikuláš **H u b a** v. r.

predseda výboru